উত্তরে জারি লাল সতর্কতা! দক্ষিণবঙ্গও কি ভাসবে? জানুন পূর্বাভাস

ওয়েব ডেস্ক: শক্তি ক্ষয় করে গভীর নিম্নচাপে পরিণত হয়েছে ঘূর্ণিঝড় ‘মন্থা’ (Cyclone Montha)। তবে এর প্রভাব এখনো পুরোপুরি কাটেনি। আলিপুর আবহাওয়া দফতরের পূর্বাভাস (Weather Forecast) অনুযায়ী, আগামী কয়েকদিন রাজ্যের বিভিন্ন প্রান্তে কোথাও ভারী, কোথাও হালকা থেকে মাঝারি বৃষ্টিপাত (Rainfall) হতে পারে। উত্তরবঙ্গে ইতিমধ্যেই লাল সতর্কতা (Red Alert In North Bengal) জারি করেছে হাওয়া অফিস।

আবহাওয়া দফতরের সর্বশেষ বুলেটিনে জানানো হয়েছে, ‘মন্থা’র অবশিষ্টাংশ বর্তমানে উত্তর-পশ্চিম ঝাড়খণ্ড ও সংলগ্ন এলাকায় অবস্থান করছে। এটি ক্রমে উত্তর-উত্তরপূর্ব দিকে অগ্রসর হয়ে বিহারের উপর দিয়ে দুর্বল নিম্নচাপ এলাকায় পরিণত হবে বলে পূর্বাভাস। তবে তার আগে উত্তরবঙ্গে এর প্রভাব পড়তে পারে প্রবলভাবে। দক্ষিণবঙ্গে কেমন থাকবে আবহাওয়া? শীত (Winter Update) নিয়েই বা কী আপডেট দিয়েছে হাওয়া অফিস? চলুন সবটা জেনে নেওয়া যাক।

আরও পড়ুন: উচ্চমাধ্যমিকে প্রথম একই স্কুলের ২ ছাত্র! কীভাবে এল সাফল্য?

উত্তরবঙ্গের আবহাওয়া

শনিবার উত্তরবঙ্গের বেশিরভাগ জেলায় হালকা থেকে মাঝারি বৃষ্টি হতে পারে। বিশেষ করে জলপাইগুড়ি, আলিপুরদুয়ার ও কোচবিহার জেলায় ভারী বৃষ্টির সম্ভাবনা রয়েছে। বৃষ্টি চলবে রবিবারও। তবে সোমবার থেকে উত্তরবঙ্গের আকাশ ধীরে ধীরে পরিষ্কার হবে। সেই সঙ্গে শুরু হবে শীতের প্রভাব।

দক্ষিণবঙ্গের আবহাওয়া

শনিবার দক্ষিণবঙ্গের পূর্ব মেদিনীপুর, উত্তর ও দক্ষিণ ২৪ পরগনা, নদিয়া ও হাওড়া জেলায় হালকা থেকে মাঝারি বৃষ্টির সম্ভাবনা রয়েছে। রবিবারও বিক্ষিপ্তভাবে বৃষ্টি হতে পারে কয়েকটি জেলায়। তবে সোমবার থেকে দক্ষিণেও শুষ্ক হবে আবহাওয়া (South Bengal Weather) এবং শীতের প্রভাব কিছুট অনুভূত হবে।

কলকাতার আবহাওয়া

শনিবার কলকাতার (Kolkata Weather) আকাশ থাকবে আংশিক মেঘলা, সঙ্গে বজ্রবিদ্যুৎ-সহ হালকা বৃষ্টির সম্ভাবনা রয়েছে। এদিন শহরের সর্বোচ্চ তাপমাত্রা থাকবে প্রায় ৩২ ডিগ্রি সেলসিয়াস, সর্বনিম্ন প্রায় ২৫ ডিগ্রি সেলসিয়াস। আপাতত কলকাতায় পারদ নামার সেরকম কোনও পূর্বাভাস নেই বলে জানিয়েছে হাওয়া অফিস।