আরও দু ঘণ্টা ধরে চলবে ল্যান্ডফল, মধ্যরাতে অন্ধ্র উপকূল পার করবে মন্থা

ওয়েবডেস্ক- অন্ধ্রপ্রদেশে (Andra Pradeh) আছড়ে পড়েছে ঘূর্ণিঝড় মন্থা (Cyclone Montha) । প্রবল বেগে ধবংসলীলা চালাচ্ছে এই ঝড়। ঝড়ের দাপটে কোনাসিমা জেলার মাকানাগুদেম গ্রামে গাছ পড়ে প্রাণ হারিয়েছেন এক মহিলা। অন্ধ্রে উপকূলবর্তী এলাকা থেকে শিবিরে সরানো হয়েছে ৭৬ হাজার জনকে। মধ্যরাতে অন্ধ্রপ্রেদেশ পার করবে মন্থা। এখনও তাণ্ডব চালিয়ে যাচ্ছে।

প্রবল দুর্যোগে ওড়িশা (Odisha)। সকাল থেকে প্রবল বৃষ্টি চলছে। আরও দুদিন সমস্ত স্কুল বন্ধ থাকবে ওড়িশায়। ওড়িশায় হাই অ্যালার্ট জারি আছে। প্রায় শতাধিক বেশি মানুষকে নিরাপদে সরানো হয়েছে। ১১০ কিমি/ঘণ্টা বেগে বাতাস বইতে থাকা এই ঝড়ের কারণে সোমবার থেকে উপকূলীয় অঞ্চলে ভারী বৃষ্টিপাত এবং ঝোড়ো হাওয়া বইছে।

রাত ১১:১৫ মিনিটে মৌসম ভবন (IMD ) জানিয়েছে, ল্যান্ডফলের প্রক্রিয়া আরও দু ঘণ্টা ধরে চলবে। এই ঘূর্ণিঝড়টির উত্তর-পশ্চিম দিকে অগ্রসর হয়ে অন্ধ্রপ্রদেশ এবং মাছিলিপত্তনম এবং কলিঙ্গপত্তনমের মধ্য দিয়ে ইয়ানাম উপকূল অতিক্রম করার সম্ভাবনা রয়েছে। আগামী দুই ঘন্টার মধ্যে এটি একটি তীব্র ঘূর্ণিঝড়ের আকার ধারণ করবে। প্রতি ঘণ্টায় ৯০-১০০ থেকে ছাড়িয়ে ১১০ কিলোমিটার বেগে ঝোড়ো হাওয়া বইবে।

ঘূর্ণিঝড় মন্থার পরবর্তী প্রভাব তেলঙ্গানা, তামিলনাড়ু, ঝাড়খণ্ড এবং পশ্চিমবঙ্গের কিছু অংশে। আগামী কয়েকদিন এই রাজ্যগুলিতে ভারী বৃষ্টিপাতের পূর্বাভাস দেওয়া হয়েছে।

আরও পড়ুন- দাণবীয় শক্তিতে ঘূর্ণিঝড় মন্থা, প্রায় চার ঘণ্টা ধরে চলতে পারে ল্যান্ডফল

অন্ধ্রপ্রদেশ সরকার সাতটি ঘূর্ণিঝড়-আক্রান্ত জেলা – কৃষ্ণা, এলুরু, পূর্ব গোদাবরী, পশ্চিম গোদাবরী, কাকিনাদা, ডাঃ বিআর আম্বেদকর কোনাসিমা এবং আল্লুরী সীতারামা রাজুর কিছু অংশে (চিন্টুরু এবং রামপাচোদাভারম বিভাগ) বুধবার রাত ৮:৩০ টা থেকে ভোর ৬ টা পর্যন্ত গাড়ি চলাচল সম্পূর্ণ স্থগিত রেখেছে। একমাত্র জরুরি পরিষেবা ছাড়া সমস্ত দোকানপাট বন্ধ রাখার নির্দেশ দেওয়া হয়েছে। ঘর থেকে বের হতে নিষেধ। প্রবল ঝোড়ো হাওয়া একটি তালগাছ বিদ্যুৎ লাইনের উপর পড়ে যাওয়ার পর মাছিলিপত্তনমের মাঙ্গিনাপুডি বিচ রোডে বিদ্যুৎ সরবরাহ ব্যাহত। কর্তৃপক্ষ বিদ্যুৎ সরবরাহ পুনরুদ্ধারের জন্য কাজ করছে।

বিপর্যস্ত ওড়িশা। মুখ্যমন্ত্রী মোহন চরণ মাঝি বলেছেন, তার সরকার দক্ষিণের আটটি জেলায় ২,০০০ এরও বেশি দুর্যোগ ত্রাণ কেন্দ্র খুলেছে। ২,০৪৮টি দুর্যোগ ত্রাণ কেন্দ্রে ১১,৩৯৬ জনকে স্থানান্তরিত করা হয়েছে। দেওমালি এবং মহেন্দ্রগিরি পাহাড়ের মতো গন্তব্যে পর্যটকদের প্রবেশ নিষিদ্ধ সমুদ্র সৈকতে নিষেধাজ্ঞা। নয়টি জেলায় ৩০ অক্টোবর পর্যন্ত স্কুল এবং অঙ্গনওয়াড়ি কেন্দ্র বন্ধ রাখা হয়েছে।

দেখুন আরও খবর-